gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4293, del 16-07-2002 (2002/7108)

Notificació per compareixença.
------------------------------

### Dades del document

Número de DOGV
:   4293

Data del DOGV
:   16-07-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/7108


Organisme emissor
:   Agència Estatal d'Administració Tributària. Delegació de Barcelona

Tipus de document
:   Anunci

Notificació per compareixença. [2002/M7108]
  
De conformitat amb el que disposa l'article 105.6 de la Llei General Tributària, segons la redacció de la Llei 66/1997, de 30 de desembre (Boletín Oficial del Estado del 31), el cap de la Dependència Provincial de Recaptació de Barcelona de l'Agència Estatal d'Administració Tributària fa saber:
  
Que en no haver sigut possible, per causes no imputables a l'administració tributària, realitzar les notificacions als interessats o als seus representants en els procediments que s'indiquen en la llista següent, i havent-se intentat, de conformitat amb l'establit en l'article 105 de Llei General Tributària, se citen estos, especificats en la mencionada llista, perquè en el termini de 10 dies hàbils, comptats des del següent al de la publicació d'este anunci, compareguen en l'administració o unitat de recaptació que contra en la llista, per a poder ser notificats reglamentàriament.
  
En cas de no comparéixer en el termini i lloc assenyalats la notificació s'entendrà produïda a tots els efectes legals des del dia següent al del venciment d'este.
  
Barcelona, 5 de setembre de 2001.- El cap adjunt de la Dependència Provincial de Recaptació: Pablo Gil Montoro.
  
Agència Tributària
  
Delegació de Barcelona
Diari Oficial de la Generalitat Valenciana


Sumari del DOGV 4279, del 26-06-2002 (2002/6763)

Notificació a Juan Miguel García Bosque i Mª Desamparados Esteban Bofi. Expedient número 514/2001.
--------------------------------------------------------------------------------------------------

### Dades del document

Número de DOGV
:   4279

Data del DOGV
:   26-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6763


Organisme emissor
:   Conselleria de Benestar Social

Tipus de document
:   Anunci

Notificació a Juan Miguel García Bosque i Mª Desamparados Esteban Bofi. Expedient número 514/2001. [2002/6763]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedix a la publicació d'un extracte d'este en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tindre coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'este anunci en el DOGV, en la seu de la Direcció Territorial de Benestar Social, Secció de Menors, sítia al c/ Fernando Madroñal, 52 d'Alacant de 10.00 a 14.00 hores.
  
Expedient núm.: 514/01.
  
Interessat: Juan Miguel García Bosque i Mª Desamparados Esteban Bofi.
  
·Últim domicili conegut: Urbanització Varadero, de la Nucia.
  
Resolucions de la Direcció Territorial de Benestar Social d'Alacant, de dates 21/03/2002 en les quals s'adopten els acords:
  
- Acolliment familiar permanent amb família afí del menor JC.P.G.
  
Contra esta resolució, els interessats podran interposar recurs davant l'orde jurisdiccional civil, d'acord amb l'establit en la Llei d'Enjudiciament Civil i segons el que disposa la disposició addicional primera de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4235, del 24-04-2002 (2002/3669)

Ressenya de l'Acord de 7 de febrer de 2002, de la Comissió Territorial d'Urbanisme de Castelló, pel qual s'aprova definitivament la modificació puntual del Pla General d'Onda relativa a regulació del patrimoni municipal del sòl.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4235

Data del DOGV
:   24-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3669


Data del document
:   07-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Onda
    * pla d'urbanisme

Ressenya de l'Acord de 7 de febrer de 2002, de la Comissió Territorial d'Urbanisme de Castelló, pel qual s'aprova definitivament la modificació puntual del Pla General d'Onda relativa a regulació del patrimoni municipal del sòl. [2002/3669]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24 de novembre de 1994), es publica la Ressenya de la resolució de la Comissió Territorial d'Urbanisme de Castelló de 7 de febrer de 2002, publicada amb les normes urbanístiques aprovades en el Butlletí Oficial de la Província de Castelló número 31, de 12 de març de 2002.
  
- Expedient 2001/0940. Aprovació definitiva de la modificació puntual del Pla General d'Onda relativa a regulació del patrimoni municipal del Sòl.
Diari Oficial de la Generalitat Valenciana


Sumari del DOGV 4248, del 14-05-2002 (2002/4784)

Expedient número 12/01. Adjudicació de l'assistència tècnica externa per a la direcció de l'obra de restauració dels Banys de l'Almirall, així com per als treballs d'adaptació de l'obra com a museu visitable pel públic.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4248

Data del DOGV
:   14-05-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/4784


Data del document
:   29-04-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Expedient número 12/01. Adjudicació de l'assistència tècnica externa per a la direcció de l'obra de restauració dels Banys de l'Almirall, així com per als treballs d'adaptació de l'obra com a museu visitable pel públic. [2002/X4784]
  
1. Entitat adjudicadora
  
a) Organisme: Conselleria d'Economia, Hisenda i Ocupació
  
b) Dependència que tramita l'expedient: Servei Central de Contractació de la Direcció General de Patrimoni.
  
c) Número d'expedient: 12/01
  
2. Objecte del contracte
  
a) Tipus de contracte: assistència tècnica.
  
b) Descripció: assistència tècnica externa per a la direcció de l'obra de restauració dels Banys de l'Almirall, així com per als treballs d'adaptació de l'obra com a museu visitable pel públic.
  
c) Lots:
  
Núm. 1: assistència tècnica per a la direcció d'obres de patrimoni cultural.
  
Núm. 2: assistència tècnica per a la direcció de les instal·lacions
  
Núm. 3: assistència tècnica per a l'adaptació de la restauració a museu.
  
d) Diari oficial i data de publicació de l'anunci de licitació: DOGV núm. 4167, de 14 de gener de 2002.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació
  
Import total: 45.676,92 euros.
  
Lot núm. 1: 9.616,19 euros
  
Lot núm. 2: 9.015,18 euros
  
Lot núm. 3: 27.045,55 euros
  
5. Adjudicació
  
a) Data: 19 d'abril de 2002
  
b) Contractista:
  
Lot núm. 1: Santiago Tormo Esteve
  
Lot núm. 2: EPM, Estudio de Ingeniería, SL
  
Lot núm. 3: Jordi Pardo, consultor de projectes culturals
  
c) Nacionalitat: espanyola
  
d) Import d'adjudicació:
  
Lot núm. 1: 8.120,00 euros
  
Lot núm. 2: 8.714,68 euros
  
Lot núm. 3: 26.444,00 euros.
Diari Oficial de la Generalitat Valenciana


Sumari del DOGV 4401, del 18-12-2002 (2002/13108)

Expedient número SU/53/2002. Contracte de subministrament d'una unitat de cromatografia líquida d'altes prestacions (HPLC) per al Departament de Química Inorgànica i Orgànica de la Universitat Jaume I de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/13736


Data del document
:   22-11-2002

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Expedient número SU/53/2002. Contracte de subministrament d'una unitat de cromatografia líquida d'altes prestacions (HPLC) per al Departament de Química Inorgànica i Orgànica de la Universitat Jaume I de Castelló de la Plana. [2002/Q13839]
  
El Rectorat de la Universitat Jaume I de Castelló de la Plana, en compliment del que estableix l'article 93 de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte que s'indica tot seguit:
  
1. Entitat adjudicadora
  
a) Organisme: Universitat Jaume I de Castelló de la Plana.
  
b) Dependència que tramita l'expedient: Servici de Contractació i Assumptes Generals.
  
c) Número d'expedient: SU/53/2002.
  
2. Objecte del contracte
  
a) Tipus de contracte: subministrament.
  
b) Descripció de l'objecte: una unitat de cromatografia líquida d'altes prestacions (HPLC).
  
c) Divisió per lots i nombre: lot únic.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 12 d'agost de 2002.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: vuitanta-quatre mil euros (84.000 euros).
  
5. Adjudicació
  
a) Data: 21 de novembre de 2002.
  
b) Contractista: VWR Internationat Eurolab, SL.
  
c) Nacionalitat: espanyola.
  
d) Import d'adjudicació: vuitanta-tres mil nou-cents euros (83.900 euros).
Diari Oficial de la Generalitat Valenciana


Sumari del DOGV 4280, del 27-06-2002 (2002/6159)

Notificació al senyor Manuel Rocafort López.
--------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6159


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Manuel Rocafort López. [2002/M6159]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació de resolució de caducitat al senyor Manuel Rocafort López ja que no s'ha pogut practicar en el seu domicili.
  
Vist l'expedient iniciat a instància del senyor Manuel Rocafort López i la senyora Laura Gázquez Martínez les altres dades dels quals s'especifiquen, i en el qual consten els següents:
  
Antecedents de fet
  
1. Que, en data 11.09.1998 li va ser notificat el requeriment per a l'esmena de les objeccions que en este se li indicaven.
  
2. Que, davant de l'incompliment del requeriment va ser advertit de caducitat, mitjançant escrit notificat en data 21.05.2001, sense que conste que haja sigut complit en el termini de tres mesos, ja que no han sigut esmenades les objeccions següents:
  
- Haurà d'aportar el certificat de l'entitat bancària en què s'indique:
  
a) Si la subrogació i modificació del préstec hipotecari, dóna també com a resultat, un préstec qualificat.
  
b) La data d'autorització de la dita modificació per part del Ministeri de Foment.
  
c) El dit certificat haurà d'indicar el reial decret a què s'acull el préstec, si és qualificat, i la quantia d'este.
  
Ja que l'article 6.B.5 de l'Orde d'1 d'agost de 1996 sobre desenvolupament i tramitació de les mesures de finançament d'actuacions protegibles en matèria d'habitatge, exigix tindre un préstec qualificat per a formalitzar la sol·licitud de visat i ajudes econòmiques d'habitatge de protecció oficial.
  
Fonaments de dret
  
1. L'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú determina la caducitat del procediment iniciat a sol·licitud de l'interessat i per tant l'arxiu de l'expedient, en aquells supòsits, com en el present, en els quals la falta de documentació o d'esmena d'objeccions, impedix dictar resolució expressa de l'expedient.
  
Vist el citat article 92 i els altres concordants de la mencionada Llei 30/1992, resolc:
  
Declarar la caducitat del procediment iniciat a sol·licitud de l'interessat, i arxivar totes les actuacions practicades en este.
  
Contra la present resolució, que no posa fi a la via administrativa, podrà interposar recurs d'alçada davant del director general d'Arquitectura i Habitatge, en el termini d'un mes comptador des del sendemà de la notificació de la present, de conformitat amb el que establix l'article 114 de la citada Llei 30/1992 .
Diari Oficial de la Generalitat Valenciana


Sumari del DOGV 4215, del 22-03-2002 (2002/2837)

RESOLUCIÓ de 15 de març del 2002, de la Direcció General de Centres Docents de la Conselleria de Cultura i Educació, per la qual es cita als interessats en el procediment administratiu de referència a comparèixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4215

Data del DOGV
:   22-03-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/2837


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 15 de març del 2002, de la Direcció General de Centres Docents de la Conselleria de Cultura i Educació, per la qual es cita als interessats en el procediment administratiu de referència a comparèixer en la via jurisdiccional. [2002/2837]
  
La Sala Contenciosa Administrativa, Secció Tercera, del Tribunal Superior de Justícia de la Comunitat Valenciana ha reclamat d'aquesta unitat administrativa l'expedient referit al procediment que es descriu:
  
Recurrent: senyora Soledad Domingo Gorriz i altres.
  
Interessats: personal docent que imparteix ensenyances de primer cicle d'Educació Secundària Obligatòria dels Instituts.
  
Alumnat escolaritzat en el primer cicle d'Educació Secundària Obligatòria en els Instituts continguts en l'orde objecte del recurs.
  
Descripció: recurs contenciós administratiu interposat contra l'Ordre d'11 de maig del 2001, de la Conselleria de Cultura i Educació, per la qual es creen unitats de primer cicle d'Educació Secundària Obligatòria, per a ser ocupades per funcionaris del cos de mestres en determinats instituts i seccions que incorporen o incrementen el primer cicle d'Educació Secundària Obligatòria en el curs 2001/02.
  
Referència del tribunal: recurs contenciós administratiu número 03/1056/2001.
  
D'acord amb el que preveu l'article 49 de la Llei reguladora de la Jurisdicció Contenciosa Administrativa, s'acorda remetre a la Sala Contenciosa Administrativa, Secció Tercera, del Tribunal Superior de Justícia de la Comunitat Valenciana l'expedient administratiu de referència i citar als interessats en el procediment descrit, a fi que puguen comparèixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa, Secció Tercera, del Tribunal Superior de Justícia de la Comunitat Valenciana. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en aquest recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4243, del 07-05-2002 (2002/4473)

Informació pública de la convocatòria per a la provisió en propietat de diverses places previstes en l'oferta pública d'ocupació de l'any 2001.
-----------------------------------------------------------------------------------------------------------------------------------------------

### Dades del document

Número de DOGV
:   4243

Data del DOGV
:   07-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/4473


Data del document
:   19-04-2002

Organisme emissor
:   Ajuntament de Callosa d’en Sarrià

Tipus de document
:   Convocatòria

Descriptors 

:   * Callosa d'en Sarrià
    * concurs administratiu
    * personal de serveis
    * professió administrativa
    * administració local
    * policia
    * oferta d'ocupació

Informació pública de la convocatòria per a la provisió en propietat de diverses places previstes en l'oferta pública d'ocupació de l'any 2001. [2002/M4473]
  
- Dues places d'agent de la policia local, escala d'administració especial, subescala de serveis especials. Grup C. Concurs oposició.
  
- Una plaça d'agutzil de neteja i cementiri, escala d'administració especial, subescala de serveis especials. Grup E. Concurs oposició.
  
- Una plaça d'administratiu/va, escala d'administració general, subescala administrativa. Grup C. Promoció interna. Concurs oposició.
  
Al Butlletí Oficial de la Província d'Alacant número 86, de 17 d'abril de 2002, es publiquen íntegrament les bases d'esta convocatòria.
  
El termini de presentació d'instàncies serà de 20 dies naturals, comptadors a partir del següent al de la publicació de la convocatòria en el Boletín Oficial del Estado.
  
Els successius anuncis derivats d'esta convocatòria es publicaran únicament en el Butlletí Oficial de la Província d'Alacant i al tauler d'anuncis d'este ajuntament.
Diari Oficial de la Generalitat Valenciana


Sumari del DOGV 4244, del 08-05-2002 (2002/4312)

Rotlle d'apel·lació número 787/2001. Cèdula de notificació.
-----------------------------------------------------------

### Dades del document

Número de DOGV
:   4244

Data del DOGV
:   08-05-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/4312


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 787/2001. Cèdula de notificació. [2002/Q4312]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:
  
Que en virtut del que s'ha acordat per la resolució del dia d'avui, dictada en el rotlle d'apel·lació número 787/2001, que prové de les actuacions de juí verbal número 643/1999, s'ha acordat notificar a l'apel·lada incompareguda en esta alçada, la Comercial Unión, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
València, 9 de març de 2002
  
La Secció Novena de l'Audiència Provincial de València, sent-ne ponent María Carmen Escrig Orenga, ha vist el rotlle d'apel·lació número 787/2001, que prové de les actuacions de juí verbal civil promogudes davant el Jutjat de Primera Instància número 16 de València, sota el número 643/1999, entre les parts; d'una, com a apel·lants, el senyor Javier Ribes Revert, Axa Aurora Ibérica, d'una altra, com a apel·lats, el senyor José Timor Montero, Caudal, SA, el senyor Lorenzo Boluda Peñalva, la senyora Ángeles Asunción Mas Sanchis, el senyor Abdón Senén Ferrer Ramos, el senyor Luis Vila Linares, el senyor José Fernando García Martines, Aegon Seguros, la senyora María Cristina Salom Flores, Comercial Unión, el senyor Juan Francisco Peña Ripollés, el senyor Juan Peña Cortés, Metrópolis, SA, i el Consorcio Compensación Seguros, sobre reclamació de quantitat, en virtut del recurs d'apel·lació interposat pel senyor Javier Ribes Revert i Axa Aurora Ibérica.
  
Decisió
  
Desestimem el recurs d'apel·lació interposat per la representació del senyor Javier Ribes Revert i l'entitat asseguradora Axa Aurora Ibérica contra la sentència de data 14 de setembre de 2001, dictada en les actuacions número 643/1999 pel Jutjat de Primera Instància número 16 de València, que confirmem, i condemnem la part apel·lant al pagament de les costes causades en esta alçada».
  
Amb la fixació prèvia d'este edicte al tauler d'anuncis d'esta secció i la publicació en el Diari Oficial de la Generalitat Valenciana, lliure i expedisc este edicte.
Diari Oficial de la Generalitat Valenciana


Sumari del DOGV 4241, del 03-05-2002 (2002/4130)

Informació pública de la reparcel·lació del sector P-T1 unitat d'execució T1 del Pla General d'Ordenació Urbana d'Ibi.
----------------------------------------------------------------------------------------------------------------------

### Dades del document

Número de DOGV
:   4241

Data del DOGV
:   03-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4130


Organisme emissor
:   Ajuntament d'Ibi

Tipus de document
:   Anunci

Informació pública de la reparcel·lació del sector P-T1 unitat d'execució T1 del Pla General d'Ordenació Urbana d'Ibi. [2002/A4130]
  
Vista la documentació presentada pel senyor Trinitario Casanova Abadía, en nom i representació de la mercantil Grupo Hispania, SA, com a agent urbanitzador del programa d'actuació integrada del sector P-T1, unitat d'execució T1, del Pla General d'Ordenació Urbana d'Ibi, i de conformitat amb el que assenyala l'article 69, en relació amb el 46.1 i 3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el tinent d'alcalde delegat de l'àrea, mitjançant la Resolució de data 9 d'abril de 2002, va acordar publicar un anunci en el Diari Oficial de la Generalitat Valenciana, en un diari d'informació general editat a la Comunitat Valenciana i al tauler d'edictes de la casa consistorial, i sotmetre a informació pública:
  
- Projecte de reparcel·lació com a desenvolupament del programa d'actuació integrada del sector PT1 unitat d'execució T1, del Pla General d'Ibi, presentat per Grupo Hispania, SA, com a agent urbanitzador de l'esmentat programa. Durant el termini de 20 dies hàbils, comptadors des del dia següent a la publicació en el Diari Oficial de la Generalitat Valenciana, podran formular-se tant al·legacions com formular requeriments a l'urbanitzador per a dirimir controvèrsies respecte de la valoració de drets.
  
L'expedient podrà consultar-se al Departament d'Urbanisme, 1a planta, de l'Ajuntament d'Ibi, els dies laborables de 09.00 a 14.00 hores.